ছেলের জন্মের এক বছর পর মাতৃত্ব নিয়ে কী বললেন বিক্রান্ত ?

ওয়েব ডেস্ক: টেলিভিশন থেকে বড়পর্দা সর্বত্রই অভিনয়ে নিজেকে প্রমাণ করেছেন বিক্রান্ত মাসে। স্ত্রী-সন্তান নিয়ে কাজের বাইরের সময়টা কেটে যায় তাঁর। ২০২৪ সালে বাবা হয়েছেন বিক্রান্ত। ছেলের জন্মের এক বছর পর মাতৃত্ব নিয়ে কী বললেন বিক্রান্ত ?

২০২৪ সালে বাবা-মা হয়েছেন বিক্রান্ত মাসে ও তাঁর স্ত্রী শীতল ঠাকুর। কোলে এসেছে পুত্রসন্তান বরদান। ছেলের জন্মের ১ বছর পর এবার মুখ খুললেন বিক্রান্ত। তিনি বলেন, “এ কথা স্বীকার করছি যে, একজন সন্তান বেড়ে ওঠায় তার বাবার ভূমিকা থাকে বিরাট। কিন্তু তার মায়ের ভূমিকা নিয়ে কোনও প্রশ্নই উঠতে পারে না। একজন সন্তান বেড়ে ওঠায় বাবার থেকে বড় দায়িত্ব পালন করেন একজন মা। আর আমার এই অনুভূতি হয়েছে আমার স্ত্রী শীতলকে ৩০ ঘণ্টা প্রসব যন্ত্রণা সহ্য করতে দেখে। আমি শীতলকে দশ বছর ধরে চিনি। তবে ওকে ওর গর্ভাবস্থায় দেখে আমার ওর প্রতি ভালোবাসা আরও গভীর হয়। বিক্রান্ত আরও বলেন, “শীতল আমার জীবনে আশীর্বাদ। ওর মতো সঙ্গী পেয়েছিলাম বলেই আমার জীবনের অনেক অভিযোগ ঘুচে গিয়েছে। কখনও কমিটমেন্ট ফোবিয়া আসেনি। এর কৃতিত্ব এক এবং একমাত্র শীতলের।”

আরও পড়ুন: ২০২৬ সালে দেব ও জিৎ-কে প্রতিদ্বন্দী হিসেবে দেখবে টলিউড

উল্লেখ্য, টেলিভিশনের পর্দায় অভিনয় শুরু করেছিলেন বিক্রান্ত। এরপর বড়পর্দাতেও সময়ের সঙ্গে সঙ্গে নিজের অভিনয় দক্ষতা দেখিয়েছেন। সম্প্রতি অভিনয় জীবনের সব থেকে বড় প্রাপ্তি, জাতীয় পুরস্কার পেয়েছেন। অন্যদিকে, ২০২২ সালের ভ্যালেন্টাইনস ডে’র মরশুমে গাঁটছড়া বাঁধেন শীতল ও বিক্রান্ত।